CELEX: 62014TA0014
Language: hu
Date: 2017-02-17 00:00:00
Title: T-14/14 és T-87/14. sz. egyesített ügyek: A Törvényszék 2017. február 17-i ítélete – Islamic Republic of Iran Shipping Lines és társai kontra Tanács („Közös kül- és biztonságpolitika — Iránnal szemben az atomfegyverek elterjedésének megakadályozása érdekében hozott korlátozó intézkedések — A pénzeszközök befagyasztása — Jogellenességi kifogás — Jogalap — Hatáskörrel való visszaélés — Védelemhez való jog — Jogos bizalom — Jogbiztonság — Ne bis in idem — Ítélt dolog — Arányosság — Nyilvánvaló értékelési hiba — Alapvető jogok”)

3.4.2017   
            
            
               HU
            
            
               Az Európai Unió Hivatalos Lapja
            
            
               C 104/39
            
         A Törvényszék 2017. február 17-i ítélete – Islamic Republic of Iran Shipping Lines és társai kontra Tanács
   (T-14/14 és T-87/14. sz. egyesített ügyek) (1)
   
   ((„Közös kül- és biztonságpolitika - Iránnal szemben az atomfegyverek elterjedésének megakadályozása érdekében hozott korlátozó intézkedések - A pénzeszközök befagyasztása - Jogellenességi kifogás - Jogalap - Hatáskörrel való visszaélés - Védelemhez való jog - Jogos bizalom - Jogbiztonság - Ne bis in idem - Ítélt dolog - Arányosság - Nyilvánvaló értékelési hiba - Alapvető jogok”))
   (2017/C 104/54)
   Az eljárás nyelve: angol
   
      Felek
   
   
      Felperesek: Islamic Republic of Iran Shipping Lines (Teherán [Irán]) és tíz további felperes (képviselők: F. Randolph QC, P. Pantelis solicitor, M. Lester barrister, és M. Taher solicitor)
   
      Alperes: az Európai Unió Tanácsa (képviselők: M. Bishop és V. Piessevaux, meghatalmazottak)
   
      Az alperest támogató beavatkozó fél a T-87/14. .sz. ügyben: Európai Bizottság (képviselők: D. Gauci és T. Scharf, meghatalmazottak)
   
      Az ügy tárgya
   
   A T-14/14. sz. ügyben az Iránnal szembeni korlátozó intézkedésekről szóló 2010/413/KKBP határozat módosításáról szóló, 2013. október 10-i 2013/497/KKBP tanácsi határozatnak (HL 2013. L 272., 46. o.) és az Iránnal szembeni korlátozó intézkedésekről szóló 267/2012/EU rendelet módosításáról szóló, 2013. október 10-i 971/2013/EU tanácsi rendeletnek (HL 2013. L 272., 1. o.) a felpereseket érintő részében történő megsemmisítése iránt az EUMSZ 263. cikk alapján benyújtott kérelem, és a T-87/14. sz. ügyben egyrészt a 2013/497 határozat és a 971/2013 rendelet alkalmazhatatlanságának megállapítása iránt az EUMSZ 277. cikk alapján benyújtott kérelem, másrészt az Iránnal szembeni korlátozó intézkedésekről szóló 2010/413/KKBP határozat módosításáról szóló, 2013. november 26-i 2013/685/KKBP tanácsi határozatnak (HL 2013. L 316., 46. o.) és az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2013. november 26-i 1203/2013/EU tanácsi végrehajtási rendeletnek (HL 2013. L 316., 1. o.) a felpereseket érintő részében történő megsemmisítése iránt az EUMSZ 263. cikk alapján benyújtott kérelem.
   
      Az ítélet rendelkező része
   
   
               1)
            
            
               A Törvényszék a kereseteket elutasítja.
            
         
               2)
            
            
               Az Islamic Republic of Iran Shipping Lines és a mellékletben felsorolt többi felperes saját költségein kívül viseli az Európai Unió Tanácsa részéről felmerült költségeket is.
            
         
               3)
            
            
               Az Európai Bizottság maga viseli saját költségeit.
            
         
      (1)  HL C 71., 2014.3.8.